Es-mil-e-ua-net-III-WEB	Mès alevetz era mair d’Alí-Nur se precipitèc entre eth punhau e eth sòn hilh, e en tot dirigir-se ath visir, exclamèc: “Qué sages de hèr?” E eth visir repliquèc: “Lo vau a aucir, entà castigar-lo.” E era mair repliquèc: “Mès qu’ei que non sabes qu’ei empenaït?” E Alí-Nur didec: “Ò pair, auràs fòrça entà sacrificar-me d’aguesta sòrta?” Alavetz, eth visir, vedent qu’es sòns uelhs se l’aumplien de lèrmes, didec: “Ò malerós!